b'\n_START_ARTICLE_\nSophie Eleonore av Slesvig-Holsten-S\xc3\xb8nderborg-Beck\n_START_SECTION_\nFamilie\n_START_PARAGRAPH_\nHun ble f\xc3\xb8dt p\xc3\xa5 godset Beck som barn av hertug August Philip av Beck og Marie Sibylle av Nassau-Saarbr\xc3\xbccken (1628\xe2\x80\x931699). Som ung har hun formentlig oppholdt seg hos slektninger, deriblant hos Friedrich II (1633\xe2\x80\x931708), landgreve av Hessen-Homburg. Etter at hennes onkel Anton G\xc3\xbcnther av Oldenborg d\xc3\xb8de i 1667, tilfaldt grevskapet Oldenborg det danske kongehus, mens Anton G\xc3\xbcnther residens Rastede tjente som offisiell bolig for danske tjenestemenn. Sophie Eleonore, som var ugift, fikk i 1701 lov til \xc3\xa5 sl\xc3\xa5 seg ned p\xc3\xa5 Rastede. Med tillatelsen fulgte 200 riksdaler (senere forh\xc3\xb8yet til 300) til \xc3\xa5rligt underhold, hvilket ikke var nok til \xc3\xa5 holde gamle, falleferdige bygningene i stand. Hun henvendte seg derfor flere ganger til hoffet i K\xc3\xb8benhavn om finansiell underst\xc3\xb8ttelse til forbedringer av slottet.\n_START_SECTION_\nArvinger og gravsted\n_START_PARAGRAPH_\nMidt i 60-\xc3\xa5rene begynte Sophie Eleonore \xc3\xa5 sysle med planer om et standsmessig gravsted. Hun skrev til kongen og bad om \xc3\xa5 f\xc3\xa5 lov til \xc3\xa5 bruke krypten i St.-Ulrichs-Kirche i Rastede som sitt siste hvilested, hvilket hun fikk tillatelse til, mot \xc3\xa5 skjenke kirken 100 daler. Som arving innsatte hun f\xc3\xb8rst nev\xc3\xb8en Peter August av Beck. Da han senere gikk i russisk tjeneste, bad hun om at testamentet ble endret til fordel for sin ugifte kusine Christiane Ernestine av Gl\xc3\xbccksburg (1699\xe2\x80\x931742). Da denne d\xc3\xb8de i 1742 ble en annen slektning, Antoinette til Schaumberg-Lippe-Sternberg-Alverdissen begunstiget. Hun slo seg ned p\xc3\xa5 Rastede og ble hos Sophie Eleonore i de siste \xc3\xa5r av hennes liv.    _NEWLINE_Prinsesse Sophie Eleonore d\xc3\xb8de 3. mai 1744 og ble 11 dager senere begravet i en sandstenssarkofag i den \xc3\xb8stlige del av krypten. P\xc3\xa5 kisten ses huset Becks v\xc3\xa5penskjold med de slesvig-holstenske v\xc3\xa5pen samt den norske l\xc3\xb8ve. I en kartusj leses: Ihro Hochfurstlichen Durchlaucht haben alhier auff den Hause Rastede gewohnet 43 Jahr.\n_START_SECTION_\nGravr\xc3\xb8vere\n_START_PARAGRAPH_\nEtter nesten 200 \xc3\xa5r trengte i 1945 canadiske soldater inn i krypten og \xc3\xa5pnet prinsessens kiste p\xc3\xa5 jakt etter skatter og v\xc3\xa5pen. I 1948, innen krypten igjen ble lukket for offentligheten, kunne presten og et par kirker\xc3\xa5dsmedlemmer konstatere at prinsessen i sarkofagen l\xc3\xa5 kledt i silke (istykkerrevet av canadierne) med hvite hender over kors p\xc3\xa5 brystet. _NEWLINE_Krypten ble i 2001 og 2002 konservert og nennsomt restaurert.'